|  |  |
| --- | --- |
| Tabulas nosaukums | Apraksts |
| ChangeAdaptationOperation | Šajā tabulā tiks glabātas dažādas izmaiņu adaptācijas operācijas, kas kalpos kā klasifikators, lai no vairākiem šīs tabulas ierakstiem sastādītu pilnos izmaiņu adaptācijas scenārijus.  Glabāsies gan manuāli veicamās operācijas (šajā gadījumā tabulas laukā *CIO\_OPERATION* glabāsies tekstuāls apraksts ar to, kas izstrādātājam jādara, kā arī kolonnā *CIO\_OPERATIONTYPE\_ID* būs manuālās operācijas tips), gan automātiski izpildāmās operācijas (šajā gadījumā tabulas laukā *CIO\_OPERATION* būs, piemēram, procedūras nosaukums, kura izsaucama, lai šo operāciju izpildītu, kā arī kolonnā *CIO\_OPERATIONTYPE\_ID* būs automātiskās operācijas tips).  Piemēram, tajā glabāsies ieraksts “Define the new structure metadata.”, kas būs kā viens solis no kāda pilnā izmaiņu adaptācijas scenārija. |
| ChangeAdaptationScenario | Šajā tabulā tiks glabāti pilni izmaiņu adaptācijas scenāriji, balstoties uz tabulā *ChangeAdaptationOperation* esošajām operācijām. Veicamo darbību secību būs iespējams noteikt pēc lauka *CIS\_PARENTSCENARIO\_ID*, kas nozīmē, ka pirmajai veicamajai operācijai šis lauks būs null, bet pārējie tiks piesaistīti iepriekšējai operācijai.  Vienai izmaiņai tabulā *Change* var atbilst vairāki tās risināšanas scenāriji. |
| ChangeAdaptationProcess | Šajā tabulā tiks glabāti dati par izmaiņu adaptācijas ieviešanas procesu. Pēc šīs tabulas datiem būs iespējmas noteikt, pēc kura no scenārijiem adaptācija veikta, kad un kas ir veicis kuru no adaptācijas scenārija operācijām.  Kad adaptācija tiek sākta jeb apstrādāts konkrēts tabulas *Change* ieraksts, tad šajā tabulā *ChangeAdaptationProcess* tiek ievietotas visas izmaiņas tipam atbilstošās operācijas no tabulas *ChangeAdaptationScenario* ar statusu *Not integrated.*  Kad visas adaptācijai paredzētās operācijas ir izpildītas (visām viena scenārija operācijām tabulā *ChangeAdaptationProcess* statuss ir *Integrated*), arī tabulā *Change* var nomainīt izmaiņas statusu uz *Processed*. |
| ChangeAdaptationCondition  CI\_ConditionMapping | Tabulā *ChangeAdaptationCondition*  glabāsies nosacījumi, kuru izpildes rezultātā jāveic kādas noteiktas operācijas no izmaiņu adaptācijas scenārija. Tā kā vienai operācijai var atbilst vairāki nosacījumi un vienu nosacījumu var būt nepieciešams pielietot vairākām operācijām, nepieciešama *mapping* tabula, kas realizē *n:n* saiti starp tabulām.  Piemēram, lai izpildītu kādu izmaiņu adaptācijas scenāriju, nepieciešams šādā secībā izpildīt konkrētas operācijas:  1🡪2🡪3🡪4🡪5, taču, lai būtu nepieciešamība virzīties pie 4.operācijas, jāizpildās nosacījumam N. Šajā gadījumā tas nozīmē, ka, neizpildoties nosacījumam N, arī 5.operāciju nav nepieciešams izpildīt. Tā rezultātā 4.operācijai scenārijā no tabulas ChangeAdaptationScenario piesaistām nosacījumu N, ievietojot šo saiti tabulā CI\_ConditionMapping – tādā veidā iespējams atzīmēt operāciju izpildes un nosacījumu plūsmu. |